Campo magnetic

Un campo magnetic es un campo de fortia producite per movente cargas electric, per campos electric que varia in tempore, 
e per le 'intrinsec' campo magnetic de particulas elementari associate con le spin del particula. 
Il ha duo separate ma proximemente connexe campos al qual le nomine 'campo magnetic' pote referer: un magnetic B campo e un magnetic H campo (vide tabella). 
Le campo magnetic a un puncto es specificate per ambe un direction 
e un magnitude (o intensitate); ergo, illo es un campo vectorial.Technicamente,
un campo magnetic es un pseudovector; pseudovectores, que anque include torsion e velocitate rotational, 
es similar a vectores, preter que illos remane sin alteration quando le coordinates es invertite. 
Le campo magnetic es le plus communmente definite in le terminos del fortia de Lorentz illo emplea sur movente cargas electric.

Nomines alternative pro le campo BDensitate de fluxo magnetic
 Electromagnetics, by Rothwell and Cloud, p23
Induction magnetic
Campo magnetic (rar extra physica)Nomines alternative pro le campo HIntensitate de campo magnetic
Fortia de campo magnetic
Campo magnetic
Campo magnetisante R.P. Feynman, R.B. Leighton,  M. Sands, The Feynman Lectures on Physics, volume 2

Le relation inter le campos magnetic e electric, e le currentes e cargas que create los, es describite per le equationes de Maxwell. 
In relativitate special, campos electric e magnetic es duo interconnexe aspectos de un singule objecto, appellate le tensor de campo electromagnetic; 
le aspecto del campo electromagnetic que es vidite como un campo magnetic es dependente sur le referentia inertial del observator. 
In physica quantic, le campo electromagnetic es quantisate e le interactiones electromagnetic resulta ab le excambio de photones.

Campos magnetic ha habite multe usos in societates ancian e moderne. 
Le Terra produce su proprie campo magnetic, que es importante in navigation proque le polo del nord de un bussola orienta verso le polo del sud de campo magnetic del Terra, 
locate proxime le polo del nord geographic del Terra.  Rotante campos magnetic es utilisate in ambe motores electric e generatores.  
Fortias magnetic da information super le portatores cargic in un material per le effecto de Hall.  
Le interaction de campos magnetic in apparatos electric tal como transformatores es studiate in le disciplina de circuitos magnetic.

 Vide etiam 
 campo electric
 electromagnetismo
 magnete
 magnetismo

 Referentias 

Categoria:Magnetismo